মাহমুদউল্লাহর হাতে ক্যাচ দিয়ে ফেরেন টেইলর
৬০ বলে ফিফটি তুলে নেয়ার পর সেঞ্চুরির পথেই ছিলেন রস টেইলর। দলীয় ২০৬ রানে রুবেল হোসেনের বলে ডিপ স্কয়ার লেগে ক্যাচ তুলে দেন তিনি। মাহমুদউল্লাহ রিয়াদের ক্যাচে পরিণত হয়ে সাজঘরে ফেরার আগে ৮২ বলে সাতটি বাউন্ডারির সাহায্যে ৬৯ রান করেন টেইলর। 







দুর্দান্ত খেলতে থাকা নিকোলাসকে ক্যাচ তুলতে বাধ্য করেন মেহেদী হাসান মিরাজ। এই অফ স্পিনারের বলে তামিম ইকবালের হাতে ক্যাচ তুলে দেয়ার আগে ৭৪ বলে সাতটি চারের সাহায্যে ৬৪ রান করেন নিকোলাস।





৫৯ রানে ২ ওপেনারের বিদায়ের পর তৃতীয় উইকট জুটিতে রস টেইলের সঙ্গে ৯২ রান যোগ করেন নিকোলাস। এর আগে সিরিজের প্রথম ওয়ানডেতে ৫৩ রান করেন নিউজিল্যান্ডের এই টপঅর্ডার ব্যাটসম্যান।
তামিমের দুর্দান্ত ক্যাচ, সাজঘরে গাপটিল
সাইফউদ্দিনের বলে বাউন্ডারি হাঁকাতে বলে সজোরে আঘাত করেন মার্টিন গাপটিল। লংঅনে দাঁড়িয়ে থাকা তামিম ইকবাল বলটি তালুবন্দী করে নিজের শরীরের ব্যালেন্স রাখতে পারেননি। বলটি হাওয়ায় ভাসিয়ে সীমানা দড়ির ওপারে চলে যান। সেখান থেকে ফিরে ফের তালুবন্দী করেন তামিম। তার এমন অসাধারণ ক্যাচে পরিণত হয়ে অবশেষে মাঠ ছাড়েন ফর্মের তুঙ্গে থাকা গাপটিল।
প্রথম দুই ওয়ানডেতে ব্যাক টু ব্যাক সেঞ্চুরি (১১৭* ও ১১৮) করা নিউজিল্যান্ডের এই ওপেনার বুধবার ফেরেন ৪০ বলে ২৯ রান করে। তার বিদায়ের মধ্য দিয়ে ৫৯ রানে ২ উইকেট হারায় নিউজিল্যান্ড।
এর আগে মানরোর উইকেট তুলে নেন মাশরাফি। কলিন মানরোকে এলবিডব্লিউর ফাঁদে ফেলার মধ্য দিয়ে নিউজিল্যান্ডের উদ্বোধনী জুটি ভাঙলেন মাশরাফি। কেন উইলিয়ামসনের পরিবর্তে দলে সুযোগ পেয়ে মাত্র ৮ রানে আউট হন মানরো। তার বিদায়ের মধ্য দিয়ে ২১ রানে ভাঙে জুটি। এর আগে প্রথম দুই ওয়ানডেতে ১০৩ ও ৪৫ রানের উদ্বোধনী জুটি গড়েছিল নিউজিল্যান্ড।
ফর্মে থাকা সত্ত্বেও ইনজুরির কারণে ছিটকে গেলেন মোহাম্মদ মিঠুন। তার পরিবর্তে হোয়াইটওয়াশের লজ্জা এড়ানোর ম্যাচে খেলছেন রুবেল হোসেন। রুবেলের অন্তর্ভুক্তি দলের বোলিং বিভাগ আরও শক্তিশালী হলো। তৃতীয় ওয়ানডেতে চার পেসার নিয়ে খেলছেন মাশরাফি বিন মুর্তজা।
মিঠুনের মতো দ্বিতীয় ওয়ানডেতে চোটপান মুশফিকুর রহিম। তবে তার চোট অতোটা গুরুততর নয়। তৃতীয় ওয়ানডেতে খেলছেন তিনি।
বুধবার নিউজিল্যান্ডের ডানেডিনে শুরু হওয়া সিরিজের তৃতীয় ও শেষ ম্যাচে টস জিতে প্রথমে বোলিংয়ের সিদ্ধান্ত নেন বাংলাদেশ দলের অধিনায়ক মাশরাফি বিন মুর্তজা।
বাংলাদেশ ক্রিকেট দল: তামিম ইকবাল, লিটন কুমার দাস, সৌম্য সরকার, মুশফিকুর রহিম, মাহমুদউল্লাহ রিয়াদ, সাব্বির রহমান রুম্মন, মেহেদী হাসান মিরাজ, সাইফউদ্দিন, মাশরাফি বিন মুর্তজা, মোস্তাফিজুর রহমান ও রুবেল হোসেন।
নিউজিল্যান্ড ক্রিকেট দল: মার্টিন গাপটিল, কলিন মানরো, হেনরি নিকোলাস, রস টেইলর, টম লাথাম, জেমস নিশাম, ডি গ্রান্ডহোম, মিসেল সেন্টনার, টিম সাউদি, লকি ফাগুর্নসন ও ট্রেন্ট বোল্ট।

৬০ বলে ফিফটি তুলে নেয়ার পর সেঞ্চুরির পথেই ছিলেন রস টেইলর। দলীয় ২০৬ রানে রুবেল হোসেনের বলে ডিপ স্কয়ার লেগে ক্যাচ তুলে দেন তিনি। মাহমুদউল্লাহ রিয়াদের ক্যাচে পরিণত হয়ে সাজঘরে ফেরার আগে ৮২ বলে সাতটি বাউন্ডারির সাহায্যে ৬৯ রান করেন টেইলর।